Bələdçilərin hazırlanmasında universitetlərin rolu böyükdür. Xüsusilə də, xarici dil səviyyəsi yüksək olan universitetlər - Bakı Slvayan, Dillər və Bakı Dövlət Universiteti bu işin öhtəsindən yaxşı gəlir.

Azərbaycanda yüksək ixtisaslı bələdçilərin hazırlanması hazırda Mədəniyyət və Turizm Nazirliyinin, Azərbaycan Turizm və Menecment universitetinin və digər müvafiq qurumların qarşısında duran ən vacib vəzifələrdən biridir. Bu səbəbdən Nazirlik mövcud problemləri aradan qaldırmaq və fəaliyyəti təkmilləşdirmək üçün mövcud tədbirlər planı hazırlayıb.

Bələdçi lisenziyası almaq üçün Azərbaycan Mədəniyyət və Turizm Nazirliyinin, Azərbaycan Turizm və Menecment universitetinin birgə təşil etdiyi kurslardan keçərək, atestasiya komissiyasının imtahanından məqbul qiymət almaq lazımdır.

1.4. TƏLƏBƏLƏR ÜÇÜN FƏALİYYƏTLƏR |

Tomas Kukun təşkil etdiyi səyahət trayektoriyasını dünya xəritəsindəgöstərin.
• Üç qrupa ayrılaraq ilk insan sivilizasiyalarının yarandığı ölkələri siyahılaşdırıb, onları dünya xəritəsində göstərin.
• Turizmin tarixi inkişaf mərhələrinin təşəkkül tapdığı əraziləri siyahılaşdırın və onları dünya xəritəsində göstərin.
• Azərbaycana gəlmiş səyahətçilərin adlarını çəkin və gəzdikləri ölkələri dünya xəritəsində göstərin
• Düşünün ki, siz turizm məkanlarından birinə ekskursiya təşkil etmisiz. Həmin məkanda yerləşən obyektlərin nümayişini (şəkillərdən istifadə etməklə) rollu oyunlarla göstərin.