GİRİŞ
Azərbaycan turizm sektoru sürətlə inkişaf etməkdədir. Ölkəmiz artıq dünya turistləri üçün cəlbedici məkana çevrilir. Ölkəyə gələn turistlərə yüksək standartlara uyğun xidmətin göstərilməsi isə bir çox faktorlardan asılıdır.

Bu baxımdan turizm-ekskursiya işinin təşkilində bələdçilərin, bələdçi-tərcüməçilərin rolunu ayrıca qeyd etmək lazımdır. Ekskursiya xidməti turistlərə təqdim edilən kompleks xidmətin ayrılmaz hissəsidir. Bu, həm yerli turistlər, həm də ölkəmizə gələn xarici turistlər üçün eyni dərəcədə gərəklidir: Turizm sektorunda ekskursiya xidməti mühüm əhəmiyyət kəsb edir. Bu xidmət informasiya-məlumatlandırıcı, təbliğat vasitəsi olmaqla yanaşı, həmçinin təşkilati, vasitəçi, ticarət, idman-əyləncə, bəzi hallarda operativ-nəzarət fəaliyyətini də əhatə edir.

Ekskursiya xidmətinin keyfiyyəti bu gün ilk növbədə bu sahədə çalışan mütəxəssislərin ixtisas səviyyəsi, peşə bilikləri, təcrübəsi, təşkilatçılıq bacarığı ilə müəyyən edilir.Böyük bədii qalereyalar,ixtisaslaşmış muzeylər, sərgi salonları, yarmarkalar və digər turizm müəssisələri öz işini mükəmməl bilən ixtisaslı ekskursiya bələdçilərinin xidmətlərindən istifadə edirlər.Turistlərə göstərilən xidmətlərin səviyyəsi bələdçinin bilik və təcrübəsindən çoxasılıdır.

Avropa İttifaqının dəstəyi ilə təşkil olunmuş bu layihədə Bələdçilik modulu beş təlim nəticəsini əhatə edir. Məqsədimiz bu modulu tamladıqdan sonra tələbənin yüksək turizm - ekskursiya işini təşkilini bacarmağıdır.
2- ci təlim nəticəsində tələbə eksursiyanın təsnifatını, əsas əlamətlərini, icmal və tematik ekskursiyanı öyrənir.
3-ci 4-ci təlim nəticələrin mənimsəyən tələbə eksursiyanın təşilini həmçinin ekskursiyanın təşkili zamanı qonaqlar qrupunun tələb və gözləntilərini dəqiq müəyyənləşdirməyi,qonaqların təhlükəsizliyini və müdafiəsini təmin etməyi, effektiv ekskursiya cədvəlin hazırlamağı bacaracaq.
5- ci təlim nəticəsində tələbinin turizm agentlikləri ilə əməkdaşlıq etmək üçün bilməsi vacib olan məqamlar nəzərdə tutmuşdur.
Moduldakı hər bir informasiya tələbənin turizm sektorunda yüksək standartlara cavab verən bələdçi kimi yetişməsi üçün nəzərdə tulmuşdur.