1. Məzmununa görə ekskursiyalar ümumi (icmal) və tematik ekskursiyalara ayrılır.
2. İştirakçıların tərkibinə və sayına görə ekskursiyalar - fərdi və qrup şəklində, yerli əhali, gəlmə turistlər, yaşlılar, məktəblilər üçün və s. ayrılır.
Ekskursiya materialının mənimsənilmə xüsusiyyəti yuxarıda göstərilən hər bir qrup üçün keçirilən tədbirə, onun metodikasına, aparılma texnikasına, həmçinin ekskursiyanın müddətinə müəyyən dəyişikliklərin edilməsini tələb edir. 3. Keçirildiyi yerə görə ekskursiyalar: şəhər, şəhərkənarı, istehsalat, muzey, kompleks (ekskursiyaların bir neçə növünün elementlərindən ibarət) olur.
4. Hərəkət üsuluna görə ekskursiyalar: piyada və müxtəlif nəqliyyat növündən istifadə edilən ekskursiyalara ayrılır. Piyada ekskursiyaların üstünlüyü, hərəkətin lazımi tempini (sürətini) yaradaraq, nümayiş və danışıq üçün əlverişli şəraitin təmin olunmasıdır.
Nəqliyyat ekskursiyaları (əksər hallarda avtobusla keçirilir) iki hissədən ibarət olur: dayanacaqlarda ekskursiya obyektlərinin (məsələn, tarixi və mədəniyyət abidələri) təhlili və obyektlər arası yol boyunca abidələrin və xatirə yerlərinin (yanından keçərək) xarakteristikası haqqında məlumat verilməsi.
Bəzi ekskursiya müəssisələri, ekskursiyanı trolleybus, tramvay, çay və dəniz gəmiləri, vertolyot və s. nəqliyyat vasitələrindən istifadə etməklə təşkil edirlər.
5. Müddətinə görə, ekskursiyalar bir akademik saatdan (45 dəqiqə) bir sutkaya qədər davam edə bilər.
Qısa müddətli turlar (1 gündən 3-4 günədək) bazar günü (istirahət günləri) marşrutları adlanır, bu turlarda müxtəlif müddətli bir neçə ekskursiyanın keçirilməsi nəzərdə tutulur.
Keçirilmə üsuluna görə ekskursiyaların növləri
- Ekskursiya - kütləvi gəzinti. Onun iştirakçıları eyni zamanda 10-20 avtobusla marşurut üzrə hərəkət edirlər. Hər avtobusda bir bələdçi ekskursiya aparır. Belə ekskursiyalara kütləvi səhnələşdirilmiş tamaşalar, folklor bayramları və s. daxil edilir;
- Ekskursiya - gəzinti, dərketmə elementləri ilə istirahət elementlərini birləşdirən ekskursiya. Meşədə, parkda, dənizdə, çayda və başqa yerlərdə keçirilir;
- Ekskursiya - mühazirə (mövzu üzrə danışıq nümayişdən üstün olur);
- Ekskursiya - konsert, avtobus salonunda musiqili əsərləri dinləməklə, musiqi mövzusuna həsr olunur;