a) duyğu orqanları vasitəsilə ətraf mühitin dərk olunması ilə qazanılan biliklər;
b) artıq əldə olunmuş məlumatlardan nəticə çıxarılması ilə əldə olunmuş biliklər.

Bu baxımdan, ekskursiyalar zamanı bələdçi məntiqi üsullarla biliklər qazanılmasına diqqət edir. Ekskursiya prosesində müşahidə olunan obyektin üzərində məntiqi mühakimə aparılması maraq kəsb edir. Məntiqi mühakimə aşağıdakı məsələlərin həllinə imkan verir:

• Müşahidə olunan obyektin ətrafdakı digər obyektlərdən seçilib ayrılması;
• Təqdimat məqsədilə obyektin maraq kəsb edən xarici görkəminin açılması;
• Obyektlər və onların hissələr arasında əlaqələr.

Beləliklə, məntiqi qanunlar ekskursiyanın hazırlanması və keçirilməsində mühüm rol oynayır. Bütün ekskursiya metodikası, onun qəbulu məntiqi qanunların tələblərinin nəzərə alınması ilə qurulur. Bələdçinin də bu sahədəki işi məhz ekskursiyanın tələbləri çərçivəsində qurulacaq məntiqi ardıcıllıqdan çox asılıdır.

1.3.1. BƏLƏDÇİ PEŞƏSİ İLƏ BAĞLI HÜQUQİ NORMATİV SƏNƏDLƏRİ SADALAYIR
BƏLƏDÇİ LİSENZİYASI ALMAQ ÜÇÜN PROSEDUR
Bələdçi-ölkəyə gələn turistlərin yüksək səviyyədə qarşılayıb, yola salan şəxsdir. Onlar ölkədə qaldığı müddətdə turistlərlə ünsiyyət qurur, şəhəri tanıdır, tarixi abidələrlə tanış edir, getmək istədikləri yerlərə istiqamətləndirir, bir sözlə bələdçilik edir. Ölkəyə gələn turistlərin yüksək səviyyədə yola salınmasında bələdçilərin rolu əvəzsizdir. Bu baxımdan bələdçi-tərcüməçilər və bələdçi-təlimatçılar peşəkar, dünyagörüşlü, insanlarla ünsiyyət qurmaq bacarığı olan şəxslər olmalıdır. Çünki bu turizm məhsulunun keyfiyyətinə təsir edir.

Bələdçilər turistlərə məlumat verən şəxsdilər. Onların iki mənalı məlumat verməməsi və ölkə tarixi haqqında səhv danışmaması üçün o, mütləq Azərbaycan vətəndaşı olmalıdır. Azərbaycanda təhsilalan xarici vətəndaşlar bələdçilik edə bilməzlər. Bələdçilik birbaşa turizmlə bağlı məsələdir. Turizmin inkişafı bir tərəfdən güclü infrastrukturun qurulması, müasir otel və istirahət mərkəzlərinin yaranması ilə şərtlənirsə, digər tərəfdən ölkəyə gələn turistlərin yüksək səviyyədə qarşılanması üçün bələdçilərin öhtəsinə ağır bir vəzifə qoyur.