Səyahətlərin təhlükəsizliyi turizmin tənzimlənməsi üzrə beynəlxalq sənədlərdə də öz əksini tapmışdır. Bundan əlavə turizmdə təhlükəsizlik məsələləri Turizm haqqında AzərbaycanRespublikası Qanununda da öz əksini tapmışdır. Təhlükəsizliyin təminatı ölkə ərazisində səyahətçilərin, turistlərin və ekskursantların gəlişi, mehmanxanada yerləşdirilməsi, onların sağlamlığı, həyatı və mülkiyyətinin toxunulmazlığına təminat verən milli qanunvericilik çərçivəsində bütöv bir tədbirləri əhatə edir.
Ekskursiyada təhlükəsizlik

Ekskursiya zamanı turistlərin zədələnməsi, ətraf mühitin onlara təsiri, səs-küy, toz, yanğın təhlükəsi, kimyəvi, radioaktiv, bioloji təsirlər, təbii hadisələr, kriminoqen vəziyyət, yol hərəkəti qaydalarının pozulması onların təhlükəsizliyinin təmin olunmasını tələb edən şərtlərdəndir. Təhlükəsizliyin təmin olunması üçün səyahətlərin və turistlərin qaldığı yerlərdə təhlükəsizlik normalarının işlənib həyata keçirilməsi, bu məsələnin vacibliyində ictimaiyyətin məlumatllandırılması və maarifiəndirilməsi, ekstremal vəziyyətlərlə bağlı problemlərin həlli məqsədilə ikitərəfli, regional və ümumdünya səviyyəsində beynəlxalq əməkdaşlığın yaradılması bu baxımdan vacib məsələlərdəndir.

Daşınma səyahətin ən təhlükəli mərhələlərindən hesab olunur. Hər nə qədər önləyici və tənzimləmə tədbirləri alınsa da nəqliyyat vasitələri yüksək təhlükə mənbəyi hesab olunur, arzu edilməz halların çoxu da məhz nəqliyyat vasitələri ilə daşınma mərhələsində baş verir. Bu baxımdan baş verə bilən gözlənilməz riskli halların vurduğu zərərlərin sığorta vasitəsilə ödənilməsi üçün ekskursantların hər birinin sığortalı olması tələb olunur.

Ancaq bütün bunlar baş verməsin deyə, ekskursiyalar zamanı təhlükəsizlik qaydaları çərçivəsində ekskursantlar avtobusun salonunda hərəkət başlanmazdan əvvəl öz yerlərini tutmalı, hərəkət bitdikdən sonra avtobusun tam dayanmasına qədər ekskursiya iştirakçıları öz yerlərindən qalxmamalı, sürücüyə mane olmamalıdırlar. Ekskursiya zamanı intizamsızlıq edən ekskursantlara qarşı əvvəlcə xəbərdarlıq olunub, daha sonra isə ekskursiyanın davam etdirilməsi və digər ekskursantların rahatlığının pozulmaması üçün müvafiq tədbir görülməlidir.

Ekskursantlar yolda, xüsusən turist avtobusu ilə səyahət edərkən nəqliyyat vasitəsinin sürücüsü ilə sıx münasibətdə olurlar. Bələdçi və sürücünün birgə əməkdaşlığı ekskursiyaların uğurlu keçməsində az rol oynamır. Bu baxımdan, sürücü avtobusun ekskursiya rəhbərinin, yəni bələdçinin sərəncamında olmasını bilməlidir. Başqa sözlə, ekskursiya rəhbəri marşrut boyunca avtobusun işini