üçün həyata keçirilən tədbirlərdən biri də sərgilərdir. Ümumiyyətlə son zamanlar sərgilərin miqyası dahada genişlənmişdir.

Adətən sərgilər dövlət turizm idarəetmə qurumu tərəfindən təşkil olunur. Məqsəd - ölkənin turizm potensialını göstərməklə, buraya xarici ölkələrin turizm təşkilatlarını cəlb etməkdir. Tur şirkətlər bir tədbir zamanı turizm aləmində baş verən yeniliklərlə tanış olurlar, yeni növ xidmətlər və xidmət üsulları barədə məlumatlar alırlar. Partnyor təşkilatlarla əməkdaşların müvəqqəti mübadiləsinin keçirilməsi üçün sərgidə turfirmanın təqdim edilməsi yolları aşağıdakılardan ibarətdir:

- sərgidə iştirak zamanı turfirmanın nailiyyətlərini əks etdirən stendin qoyulması;
- şirkətin fəaliyyəti barədə və ayrıca olaraq hər marşrut barədə broşür və reklam prospektlərinin paylanması;
- xüsusi suvenir və hədiyyələrin sərgi iştirakçılarına paylanması;
- sərgidə işləyəcək əməkdaşlara xüsusi davranış qaydaları barədə təlim keçirilməsi;
- əməkdaşlar tərəfindən turfirmanın bütün işləri barədə məlumatları istər sərgidə iştirak edən digər turizm müəssisələrinin nümayəndələrinə, istərsə də ziyarətçiyə ətraflı surətdə izah etmək bacarığı.

Turoperatorlarla bələdçilərin birgə əməkdaşlığı olaraq Turoperator infoturlara bələdçiləri dəvət edərək marşrutun imkanlarını onlara göstərir. İnfotur zamanı əsasən yerləşmə obyektləri bələdçilərə göstərilir. İştirakçılar birgün ərzində yaxın ərazidə 4-5 yerləşdirmə obyektiilə tanışolur.

Turoperator əməkdaşlıq etdiyi bələdçilər vaxtında və lazımi miqdarda tərtib etdiyi kataloqları göndərməlidir. Böyük həcmli turoperatorlar hər il özturları haqqında ətraflı kataloqlar hazırlayırlar. Orada turların qrafiki, qiyməti, nəqliyyatın iş cədvəli, topdan satış güzəştlər və başqa turların təşkili ilə əlaqədar məlumatlar çap olunur.

5.4. TƏLƏBƏLƏR ÜÇÜN FƏALİYYƏTLƏR |

Turizm firmaları və agentlikləri ilə əlaqə yaradın onların müştəri məmnunluğunu artıran fəaliyyət sxemini hazırlayın və müzakirə edin:
• İnternetdən istifadə edərək turizm inkişaf etmiş ölkələrdə olan səyahət agentlikləri, turoperatorlar və turizm sahəsində əvvəlcədən sifarişetmə xidmətləri göstərən müəssisələrin fəaliyyəti haqqında təqdimat hazırlayın