1.1.1. BƏLƏDÇİLİK PEŞƏSİNİN BU GÜNÜ VƏ KEÇMİŞİNİ UZLAŞDIRIR
TURİZMİN İNKİŞAFININ TARİXİ MƏRHƏLƏLƏRİ
Turizmin yaranması inkişaf tarixinin 5 mərhələyə bölmək olar.
I mərhələ - Qədim dünya səyahətləri: Qədim dövürlərdən V əsirə qədər olan dövrü əhatə edir.
II mərhələ - Orta əsr səyahətləri: V əsrdən XV əsrə qədər olan dövrü əhatə edir.
III mərhələ - Qızıl dövrün coğrafi ixtiraları: XVI - XVIII əsrləri əhatə edir.
IV mərhələ - Kütləvi turizmin yaranma tarixi: XIX - XX əsrin ortalarını əhatə edir.
V mərhələ - Beynəlxalq turizmin qloballaşması və beynəlmiləlləşməsi: XX əsrin ikinci yarısından
XXI əsrin əvəllərinə qədər ( Bu günə qədər olan dövrü) əhatə edir.
Azərbaycanda turizmin tarixinə qısa ekskursiya
Bu gün müasir insanı səyahətlərsiz, gəzintilərsiz təsəvvür etmək qeyri-mümkündür. Bütün tarixi dövrlərdə insanlar müxtəlif məqsədlərdən irəli gələrək gəzmək, səyahət etmək fəaliyyəti ilə də məşğul olmuşlar. Lakin, XX əsrin ikinci yarısından başlayaraq turizm dünyada əsaslı şəkildə sosialmədəni sahəyə çevrildi. Turizm təkcə insanların səyahətlərinin təşkilinə, onların mənəvi həzzinə xidmət etmir, eyni zamanda turizm insanların müxtəlif bilgilərlə maarifləndirmək, onların dünya görüşlərini inkişaf etdirmək funksiyalarını yerinə yetirir. Tətbiqi kulturologiya elmi turizmə kulturologiyanın böyük bir sahəsi və asudə vaxt şəraitində sosial mədəni fəaliyyətin bir növü kimi yanaşır.
Azərbaycanın turizm profilli ölkəyə çevrilməsi və dünya arenasında öz sözünü deməsi üçün böyük potensialı vardır. Zəngin təbii sərvətləri, qədim tarixi və memarlıq abidələri, özünəməxsus mentaliteti, əlverişli coğrafi mövqeyi, Xəzərin sahil zonaları turizmin inkişafında xüsusi əhəmiyyət kəsb edir. Odlar ölkəsində turizmin inkişaf etdirilməsinin perspektivlərindən bəhs edərkən istər-istəməz onun bu istiqamətdə mövcud tarixi təcrübəsinin nəzərdən keçirilməsinə də ehtiyac duyulur. Belə ki, tarixin müxtəlif çağlarında Azərbaycanı seyr etmiş əcnəbi coğrafiyaşünaslar, səyyahlar bu ölkənin gəzməli, istirahət üçün əliverişliliyini daim qabarıq şəkildə təsvir etmişlər. Antik çağların görkəmli zəka sahibləri Plini,