Tanışlıq və öyrənmək turları, proqram üzrə bir neçə şəhəri və ya yaşayış məntəqəsini gəzməyi nəzərdə tutur və bunlardan turun tematikasına uyğun ekskursiya seçilir.

Planlı ekskursiyalara adətən, şəhər üzrə icmal ekskursiya, muzey, rəsm qalereyası və digər görməli yerlər daxil edilir. Planlı ekskursiyalardan başqa, turistlərin şəxsi hesabı ilə əlavə ekskursiyalar da təşkil etmək olar və ya bir planlı ekskursiya turistlərin arzusu ilə digər ekskursiya ilə əvəz edilə bilər. Turist putyovka alanda, marşurutun ekskursiya proqramı ilə təmin olunur.

Bu proqrama planlı və əlavə ekskursiyaların siyahısı, tövsiyyə olunaraq sərbəst baxmaq üçün ekskursiya obyektləri daxil edilir.

Əlavə ekskursiyaların seçimində, ekskursiya rəhbəri turistlərə kömək edir. Bunun üçün ekskursiya rəhbəri şəhəri və ərazini yaxşı bilməlidir. Bundan başqa ekskursiya rəhbəri əlavə ekskursiyaların mövzularını, yerli muzeylərin ekspozisiyalarını, iş vaxtını, daxil olma haqqı, sərbəst gəzintinin marşrutu, şəhər nəqliyyatının işini bilməlidir. Ekskursiya rəhbəri turistləri ekskursiyaya hazırlamalı, psixoloji əhval-ruhiyyə yaratmalı, dini yerləri ziyarət edərkən turistlərə geyim formasını tövsiyyə etməlidir.

Müxtəlif qruplarda göstərilən ekskursiya xidməti, bu qrupların mədəni tələbatını, maraqlarını, ekskursantların müxtəlif qruplara bölünməsiııi nəzərə alaraq, turist təşkilatlarına bir çox problemləri həll etməyə imkan verir.

Birinci - əhaliyə, o cümlədən tələbə və şagirdlərə göstərilən ekskursiya xidmətini genişləndirmək lazımdır.
İkinci - ekskursiya zamam, əhalinin artan tələbatını və maraqlarını maksimum təmin etmək lazımdır.
Üçüncü - ekskursiya işinin səmərəsini və effektliyini artırmaqdır.

Bunun üçün turist təşkilatları, əhalinin hansı kontingenti ilə işlədiyini bilməli, hazırda və yaxm gələcəkdə kimlər turist təşkiatının xidmətlərindən kimlərin istifadə edəcəyini nəzərə almalı və istirahət gününün marşrutlarını, səyahət və ekskursiya xidmətlərindən istifadə etmək istəyənlərin sayını artırmalıdırlar. Bu qruplara daxil olan ekskursantların xarakterik xüsusiyyətlərini qeyd edək:

Birinci qrup - ekskursantlara göstərilən xidmət növündən asılı olaraq ekskursiyaya münasibət birləşdirir. Bu qrupda birləşən insanları bir-birindən ekskursiyaya bilik mənbəyi kimi baxmaq və maraq fərqləndirir. Buna görə də bu qrup iki yarımqrupa ayrılır. Birinci yarımqrupa hər şeyi bilən və hər şey ilə maraqlanan aiddir.