öz üstün biliklərindən istifadə etməklə birnöv bələdçi funksiyasını yerinə yetirərək qisməndə olsa onlara müəyyən məlumatları çatdırmasıdır. Burada bələdçi rolunu oynayan şəxsin yalnız sorğu xarakterli informasiya çatdırması mümkündür.

Ekskursiya zamanı isə baxış əvvəlcədən seçilmiş obyektlər əsasında aparılır. Burada əsas rolu təqdimatın metodiki qaydaları və təqdimat obyektinin təhlili tutur. Ekskursiyanı aparan mütəxəssis - bələdçi bu prosesdə bütün lazımi tələblər çərçivəsində ekskursantlarla ünsiyyət qurur.

Təqdimat müəyyən plan əsasında qurulur və bələdçi bu zaman qeyri-nitq formalı üsullardan istifadə edir. Bundan əlavə, obyektin ekskursiya yolu ilə təqdimatından başqa müxtəlif növlü təhlillərdən də istifadə olunur ki, bu zamanda ekskursiyanın kulminasiya nöqtəsinə çatılması mümkün olur.

Təqdimat ekskursiya fəaliyyətinin mühüm bir hissəsi kimi özünə məxsus xüsusiyyətlərə malikdir. İlk olaraq, onlardan təqdimatın aktivliyini qeyd etmək mümkündür. Belə ki, təqdimat hər hansı bir təbii və ya tarixi əsərin seyrinə dalınması deyil, onun məqsədyönlü şəkildə müşahidəsi deməkdir. Buda öz növbəsində həmbələdçi, həmdə ekskursantlarda kifayət qədər fəallığın olmasını tələbedən bir cəhətdir.

İkinci xüsusiyyət kimi təqdimat zamanı məntiqi ardıcıllığı göstərmək olar. Belə ki, ekskursiyada hər bir növbəti obyekt mövzunun açılmasında bir pillə rolunu oynayır. Buda öz növbəsində seçilmiş obyektin digərləri arasında yerini müəyyən edir. Təqdimatın məntiqiliyi və obyektlər arasındakı əlaqələr ardıcıllığı müəyyən edir.

Üçüncü mühüm cəhət kimi təqdimatın üstün mövqeyini qeyd etmək olar. Təqdimat sız ekskursiya yoxdur. Əksər ekskursiyalar zamanı təqdimat obyekti arqumentlər qarşısında sübut vasitəsi hesab olunur.

Növbəti xüsusiyyət kimi təqdimatın müəyyən edici rolunu göstərmək olar. Belə ki, əksəriyyət ekskursiyalar zamanı təqdimat ekskursiyanın hekayəsindən əvvəl baş verir. Buda öz növbəsində təqdim olunan obyektin hekayə ilə ekskursantlar tərəfindən qavranılması üçün stimul yaradır. Bir çox hallarda isə təqdimat və hekayə eyni anda baş verir.

Təqdimatın süjeti onun növbəti bir xüsusiyyətidir. Belə ki, ekskursiya süjeti hər hansı bir sənət əsərinin süjet xəttindən daha mürəkkəbdir. Belə ki, onun tərkibində hər hansı bir dövlət xadimi, mədəniyyət və ya incəsənət ustası yaxud hər hansı bir tarixi hadisəyə aid hadisələr öz əksini tapır. Xüsusən, tematik ekskursiyalar zamanı dəqiq süjet xətti ilə müəyyən olunmuş ekskursiya təqdimatı baş verir. Təqdimatların sonuncu xüsusiyyəti onun paradoksallığıdır. Bu ondan ibarətdirki, təqdimat zamanı ekskursantın onun görə bilmədiyi fakt və hadisələr haqqında təsəvvür əldə etməsi üçündə informasiya verilir. Təkcə gördüyü obyekt haqqında deyil, onun adi gözlə görünməyən cəhətləri haqqında da məlumat alan ekskursant üçün bu, müəyyən mənada paradoksal təsəvvü yarada bilir.